પરંતુ પ્રશ્ન એ થાય કે ફેસબુકને ઇન્સ્ટાગ્રામની સ્ટૉરી વૉટ્સએપમાં મૂકાય તેમાં આટલો રસ શા માટે છે? આની પાછળ એક કારણ એ છે કે ઇન્સ્ટાગ્રામના વપરાશકારોને એક વધુ સુવિધા મળે છે જેના લીધે ઇન્સ્ટાગ્રામ સ્ટૉરીનો વપરાશ વધશે. ફેસબુકના આંકડા મુજબ, ગત નવેમ્બરમાં ઇન્સ્ટાગ્રામ સ્ટૉરીના વપરાશકારો 30 કરોડ રોજિંદા હતા. વૉટ્સએપ પર પણ તેને મૂકવાની સુવિધાથી આ સ્ટૉરીઓનો વપરાશ વધશે. જે દેશોમાં વૉટ્સએપ વધુ લોકપ્રિય છે ત્યાં આ વધશે.